**REPUBLIKA HRVATSKA**

**VIJEĆE ZA ELEKTRONIČKE MEDIJE**

Zagreb, 10. srpnja 2025.

**Z A P I S N I K**

**s 25-25 sjednice Vijeća za elektroničke medije, održane dana 9. srpnja 2025.**

**Započeto u 11:40 sati**

**PRISUTNI:** Josip Popovac, Robert Tomljenović, Jasna Vaniček Fila, Anita Malenica, Željko Topić, Mladen Čutura

**NEDOSTAJE:** Davor Marić

**OSTALI**

**PRISUTNI:** Roberta Grgić, tajnica Vijeća

Miro Križan, voditelj pravnog i kadrovskog odjela

Stanislav Bender, voditelj odjela za nadzor i analizu medijskog sadržaja (pod točkom 2.)

Marijana Lalić, viša pravna savjetnica (pod točkom 3.)

Sjednicu je otvorio predsjednik Vijeća g. Josip Popovac i konstatirao da postoji kvorum za donošenje pravovaljanih odluka, te je predložio sljedeći dnevni red:

1. Ovjera zapisnika s 24-25 sjednice Vijeća
2. Nadzor nad radom pružatelja medijskih usluga
3. Prijedlog odluke o pokretanju postupka jednostavne javne nabave usluge održavanja sustava za nadzor
4. Prijedlog obavijesti o namjeri davanja koncesije za obavljanje djelatnosti pružanja medijske usluge **televizije** br. 6/25
5. Prijedlog obavijesti o namjeri davanja koncesije za obavljanje djelatnosti pružanja medijske usluge **radija** br. 7/25
6. Zahtjev društva Digital Media Group d.o.o. za dobivanje dopuštenja za satelitski, internetski, kabelski prijenos i druge dopuštene oblike prijenosa audiovizualnog i/ili radijskog programa za televizijski kanal Primorsko-goranska Televizija
7. Zahtjev društva Digital Media Group d.o.o. za dobivanje dopuštenja za satelitski, internetski, kabelski prijenos i druge dopuštene oblike prijenosa audiovizualnog i/ili radijskog programa za televizijski kanal Istarska televizija
8. Prijedlog odluke o pravdanju dijela sredstava Fonda po Javnom natječaju 2/24 – 16. dio
9. Prijedlog odluke o pravdanju dijela sredstava Fonda po Javnom natječaju 2/24 – 17. dio – KULTURNO UMJETNIČKO DRUŠTVO Ljiljan Zadar (neprofitni ep)
10. Razno

**DNEVNI RED**

**Dnevni red je jednoglasno usvojen**

**Ad. 1. Jednoglasno** je odlučeno:

Ovjerava se zapisnik s 24-25 sjednice Vijeća.

**Ad. 2. Jednoglasno** je odlučeno:

1. Po zaprimljenom očitovanju pružatelja medijske usluge Udruga U ime obitelji na objavu članaka ‘Aktivistički lezbo-bi bend zatvara dječju manifestaciju, prepoznatljiv brend Slavonskog Broda“ i „Lezbijski bend preseljen s dječje manifestacije u Kuću tambure: Urednica 035portala otkriva nam detalje“ na elektroničkoj publikaciji narod.hr, u kojima se dovodi u pitanje jednakost građana u pravu na javni nastup, na glazbeno izražavanje i na zastupljenost u javnom životu ovisno o seksualnoj orijentaciji, predmetnom pružatelju se zbog kršenja članka 14. st. 2. ZEM-a izriče opomena.
2. Po zaprimljenom očitovanju nakladnika Jadranska radio mreža d.o.o. na nedovoljan udio vlastite proizvodnje u programu Radija Ritam emitiranog u razdoblju od 24. do 30. ožujka 2025. izriče se upozorenje radi kršenja članka 43. st. 1 i članka 44. st. 3. ZEM-a. Nakladniku se ostavlja rok od 60 dana za usklađenje programa s odredbama ZEM-a.
3. Po zaprimljenom očitovanju nakladnika Jadranska radio mreža d.o.o. na nedovoljan udio vlastite proizvodnje u programu Radija Nautic emitiranog u razdoblju od 24. do 30. ožujka 2025. izriče se upozorenje radi kršenja članka 43. st. 1 i članka 44. st. 3. ZEM-a. Nakladniku se ostavlja rok od 60 dana za usklađenje programa s odredbama ZEM-a.
4. Po pritužbi na predsjednika Udruge Bolje možemo koja je pružatelj elektroničke publikacije Stijena.info zbog, kako se navodi, ucjena i prijetnji, utvrđuje se da nema kršenja ZEM-a. Podnositelja pritužbe će se uputiti na mogućnost pokretanja privatne tužbe.
5. Po pritužbi na komentare ispod teksta pod naslovom „Procurio plan za Thompsona. Pola grada bit će blokirano, pogledajte karte“ objavljenog na elektroničkoj publikaciji index.hr pružatelja medijske sluge Index promocija d.o.o. zbog, kako se navodi, širenja govora mržnje i diskriminacije, utvrđuje se da nema kršenja ZEM-a.
6. Po pritužbi na članak „Spasio čast i ponos Srba, Hrvata i Slovenaca“ objavljenog dana 30. lipnja 2025. na stranicama elektroničke publikacije portalnovosti.com pružatelja medijske usluge Srpsko narodno vijeće zbog, kako se navodi, relativiziranja zločina, utvrđuje se da nema kršenja ZEM-a.
7. Po pritužbi korisnika audiovizualne medijske usluge na zahtjev EON TV u vlasništvu operatora Telemach Hrvatska d.o.o. zbog, kako se navodi, naplate nekorištene usluge (prema navodima iz pritužbe postupak registracije i sklapanje ugovora nije dovršeno), utvrđuje se da Agencija nije nadležna za postupanje. Predmetnu pritužbu Agencija će proslijediti Državnom inspektoratu na nadležno postupanje.
8. Po pritužbi bugarskog Vijeća za elektroničke medije (CEM) na emitiranje kanala Cinestar TV i Cinestar Action & Thriller TV na području Bugarske bez upisa u javni registar koji vodi CEM u kojoj se navodi da je programska shema u Bugarskoj različita od one u Hrvatskoj, Sloveniji i Srbiji te da prijenos u Bugarskoj nije retransmisija već zaseban prijenos, utvrđuje se da nema kršenja ZEM-a (ne radi se o usluzi „free to air“ nego kodiranoj usluzi) te za navedene programe postoji adekvatna tehnička zaštita. Dodatno, Agencija nije nadležna postupati sukladno zakonima Bugarske.
9. Prima se na znanje izvješće društva All eyes on screens d.o.o. za svibanj 2025. (dozvoljena količina oglašavanja i udjeli vlastite proizvodnje na televizijskim kanalima HTV 1, HTV 2, HTV 3 i HTV 4, RTL, RTL 2, RTL Kockica, Nova TV, Doma TV, CMC i SPTV).

**Ad. 3. Jednoglasno** je odlučeno:

Pokreće se postupak jednostavne javne nabave usluge održavanja sustava za nadzor. Evidencijski broj nabave je BN 14/25, dok procijenjena vrijednost nabave bez PDV-a iznosi 5.000,00 eura. Ovlašteni predstavnik naručitelja od strane Vijeća je g. Čutura.

**Ad. 4. Jednoglasno** je odlučeno:

Raspisuje se Obavijest o namjeri davanja koncesije za obavljanje djelatnosti pružanja medijske usluge televizije br. 6/25 za područje koncesije:

* Digitalna regija D4 (Grad Zagreb, Zagrebačka, Sisačko-moslavačka, dio Krapinsko-zagorske i dio Karlovačke županije)

**Ad. 5. Jednoglasno** je odlučeno:

Raspisuje se Obavijest o namjeri davanja koncesije za obavljanje djelatnosti pružanja medijske usluge radija br. 7/25 za područja koncesije:

|  |  |
| --- | --- |
| 1. | Zagrebačka županija i Grad Zagreb (Z-ZG1); 89,7 MHz i 99,2 MHz |
| 2. | Grad Ludbreg (L-LU); 93,4,MHz |
| 3. | Šire područje Grada Županje (grad Županja, općine Štitar, Bošnjaci, Babina Greda, Gradište, Drenovci, Gunja i Vrbanja) (L-ZU); 97,5 MHz i 101,2 MHz |
| 4. | Šire područje Grada Krapine (gradovi Krapina, Klanjec i Pregrada, općine Radoboj, Mihovljan, Sveti Križ Začretje, Hum na Sutli, Petrovsko, Tuhelj i Krapinske Toplice) (L-KR); 91,5 MHz, 104,9 MHz, 99,2 MHz, 97,9 MHz i 102,2 MHz |
| 5. | Grad Rijeka i Opatija (gradovi Rijeka, Opatija i općine Lovran, Viškovo i Matulji) (G-RI2); 88,8 MHz |
| 6. | Grad Ivanec (L-IV); 92,8 MHz |
| 7. | Grad Novi Marof (L-NM); 97,5 MHz |
| 8. | Grad Zlatar (L-ZL); 97,9 MHz |
| 9. | Grad Grubišno Polje (L-GP); 95,1 MHz |
| 10. | Grad Garešnica (L-GA); 93,1 MHz |
| 11. | Šire područje Grada Kutine (gradovi Kutina i Popovača) (L-KT); 101,4 MHz |
| 12. | Šire područje Grada Đakova (Grad Đakovo, općine Satnica Đakovačka, Drenje, Gorjani, Punitovci, Podgorač i Viškovci) (L-DJ); 100,2 MHz i 87,6 MHz |
| 13. | Grad Donji Miholjac (L-DM); 92,3 MHz |
| 14. | Grad Đurđevac (L-DD); 87,6 MHz |
| 15. | Grad Križevci (L-KZ); 96,6 MHz |
| 16. | Grad Našice (L-NA); 88,7 MHz |
| 17. | Grad Sveti Ivan Zelina (L-ZE); 92,9 MHz |
| 18. | Šire područje Grada Belog Manastira (Grad Beli Manastir te općine Bilje, Ćeminac, Darda, Jagodnjak, Kneževi Vinogradi, Petlovac, Petrijevci i Popovac) (L-BM); 88,0 MHz |
| 19. | Šire područje Grada Biograda na Moru (grad Biograd na Moru te općine Pakoštane, Pašman, Tkon i Sv. Filip i Jakov) (L-BI); 94,0 MHz i 100,5 MHz |
| 20. | Grad Drniš (L-DN); 89,0 MHz |
| 21. | Grad Senj (G-SE); 99,8 MHz, 90,8 MHz i 94,5 MHz |
| 22. | Grad Jastrebarsko (L-JA); 93,8 MHz |
| 23. | Šire područje Grada Ogulina (Grad Ogulin te općine Josipdol i Plaški) (L-OG); 96,6 MHz |
| 24. | Šire područje Grada Poreča (Grad Poreč te općine Vrsar, Višnjan, Kaštelir – Labinci, Tar – Varbriga, Funtana i Sveti Lovreć) (L-PO); 93,6 MHz i 89,6 MHz |
| 25. | Šire područje Grada Hvara (L-HV); 94,7 MHz i 95,4 MHz |
| 26. | Šire područje Grada Makarske (Grad Makarska te općine Baška Voda, Tučepi i Podgora) (L-MA); 98,4 MHz i 97,6 MHz |
| 27. | Grad Ivanić-Grad (L-IG); 99,4 MHz |
| 28. | Grad Vrbovec (L-VC); 94,5 MHz |
| 29. | Šire područje Grada Buja (gradovi Buje, Umag i Novigrad te općina Brtonigla) (L-BU); 101,7 MHz, 95,6 MHz i 95,0 MHz |
| 30. | Šire područje Grada Daruvara (gradovi Daruvar i Pakrac te Općina Sirač) (L-DA); 91,5 MHz i 91,9 MHz |

**Ad. 6. Jednoglasno** je odlučeno:

Daje se trgovačkom društvu Digital Media Group d.o.o., Nova cesta 18A, Opatija, OIB: 74846856089, dopuštenje za satelitski, internetski, kabelski prijenos i druge dopuštene oblike prijenosa audiovizualnog i/ili radijskog programa za televizijski kanal Primorsko-goranska Televizija.

Dopuštenje iz ove odluke je trajno.

**Ad. 7. Jednoglasno** je odlučeno:

Daje se trgovačkom društvu Digital Media Group d.o.o., Nova cesta 18A, Opatija, OIB: 74846856089, dopuštenje za satelitski, internetski, kabelski prijenos i druge dopuštene oblike prijenosa audiovizualnog i/ili radijskog programa za televizijski kanal Istarska Televizija. Dopuštenje iz ove odluke je trajno.

**Ad. 8. Jednoglasno** je odlučeno:

1. Prihvaća se pravdanje sredstava Fonda za poticanje pluralizma i raznovrsnosti elektroničkih medija po Javnom natječaju broj 2/24 za 2024. za pružatelje medijskih usluga:
2. KLAP! – vizualne komunikacije (neprofitni proizvođač AV)
3. KULTURNO UMJETNIČKO DRUŠTVO Ljiljan Zadar (neprofitni proizvođač AV)
4. Pružateljima medijskih usluga iz točke I. isplatit će se iznos od 20% dodijeljenih sredstava sukladno odredbama Ugovora o dodjeli sredstava Fonda za poticanje pluralizma i raznovrsnosti elektroničkih medija, ako su podmirene sve financijske obveze.
5. Ova odluka stupa na snagu danom donošenja.

**Ad. 9. Jednoglasno** je odlučeno:

I. Djelomično se prihvaća pravdanje sredstava Fonda za poticanje pluralizma i raznovrsnosti elektroničkih medija po Javnom natječaju broj 2/24 za 2024. za pružatelja KULTURNO UMJETNIČKO DRUŠTVO Ljiljan Zadar (neprofitni ep) iz razloga što je za program „ZV“ u obvezi vratiti iznos od 1.215,65 eura.

II. Pružatelju medijske usluge iz točke I. isplatit će se iznos od 20% dodijeljenih sredstava sukladno odredbama Ugovora o dodjeli sredstava Fonda za poticanje pluralizma i raznovrsnosti elektroničkih medija, ako su podmirene sve financijske obveze uključujući i one iz točke I ove odluke.

III. Ova odluka stupa na snagu danom donošenja.

**Ad. 10.** Po ovoj točki dnevnog reda nije bilo rasprave.

Dovršeno u 11:50 sati

Zapisnik sastavila Predsjednik Vijeća

Roberta Grgić Josip Popovac